NaiveNeuron/SloPal huggingface dataset:
Bugár, Béla, podpredseda NR SR (2017-05-09):
Pán spravodajca? Nie. Ďakujem pekne. Prerušujem rokovanie o tomto bode programu. A teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov (tlač 512). Pán minister Richter, nech sa páči, môžete vládny návrh zákona odôvodniť.
Laššáková, Jana, podpredsedníčka NR SR (2014-11-09):
Pán poslanec Poliačik.
Paška, Pavol, predseda NR SR (2013-11-26):
(Hlasovanie.) 141 prítomných, 88 za, 19 proti, 33 sa zdržalo, 1 nehlasoval. Národná rada po opätovnom prerokovaní schválila zákon o pomoci v hmotnej núdzi, ktorý vrátil pán prezident Slovenskej republiky . Vážené pani poslankyne, vážení páni poslanci, toto boli jediné dva prerokované body. Vyhlasujem krátku dvojminútovú prestávku a budeme pokračovať. (Reakcia z pléna.) Ešte pán predseda výboru pán poslanec Podmanický, procedurálny návrh.
Laurenčík, Milan, podpredseda NR SR (2021-02-05):
Ďalším písomne prihláseným rečníkom do rozpravy je pán poslanec Rastislav Schlosár. Nech sa páči, máte slovo.
P. Hrušovský, predseda NR SR: (2002-11-14):
(Hlasovanie.) Prítomných je 122 poslancov, za návrh 64, proti 46, zdržalo sa 12. Konštatujem, že návrh zákona sme schválili. Teraz poprosím pána poslanca Horta, ktorého poveril gestorský výbor, aby bol spoločným spravodajcom o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení zákona č. 438/2002 Z. z. , ktorý prerokúvame ako tlač 38. Nech sa páči, pán poslanec Hort, ujmite sa svojej spravodajskej správy.
Kyselica, Lukáš, poslanec NR SR (2023-05-10):
Pokiaľ ide o tretí pozmeňujúci návrh poslanca Mičovského, ten 18-bodový, vyňal som na osobitné hlasovanie bod 18. Preto dajte, prosím, hlasovať o bodoch 1 až 17 tohto pozmeňujúceho návrhu.
Bugár, Béla, podpredseda NR SR (2018-09-17):
Ďakujem pekne. Otváram všeobecnú rozpravu. Konštatujem, že do rozpravy som dostal písomne prihlášku od pani poslankyne Gaborčákovej. Ale ako prvý vystúpi pán navrhovateľ, ktorý sa hlási do rozpravy ako prvý. Nech sa páči.
Kollár, Boris, predseda NR SR (2021-10-26):
Ďakujem. Pán poslanec Taraba.
Kollár, Boris, predseda NR SR (2023-09-08):
Vážené pani poslankyne, páni poslanci, budeme pokračovať v schôdzi, v 100. schôdzi Národnej rady a budeme zisťovať, či sme schopní sa uznášať. Prosím, aby sme sa prezentovali. (Prezentácia.) Zisťujem, že je prítomných, alebo zisťujem, že sa prezentovalo 61 poslancov. Národná rada teda opäť nie je schopná sa uznášať, a teda končím 100. schôdzu Národnej rady. Teraz o 10.20 h budeme ešte raz zisťovať 102. schôdzu, je to novela Trestného zákona, a 10.30 h budeme zisťovať, či sme uznášaniaschopní pri ambulantnej pohotovostnej službe. Je to 101. schôdza. Takže 10.20 h a 10.30 h. (Rokovanie 100. schôdze NR SR sa skončilo o 10.12 hodine.) (Po skončení rokovania 100. schôdze NR SR a po prestávke pokračovalo rokovanie 102. schôdze NR SR.)
Žiak, Miroslav, poslanec NR SR (2021-01-12):
Dohovoril vrchný imunológ a genetik Ľudovej strany Naše Slovensko s dokončeným gymnáziom a maturitou. Začneme pomaličky od začiatku. PCR testy spochybnené. Pán Mazurek, viete, to sú hodiny výskumu, roky článkov, popisov, vedeckých publikácií, verifikácií, validácií a potom sa sem postaví poslanec Milan Mazurek a povie: „Je to blbosť.“ Lebo nejaký Poliak, nejaký, citujem, Poliak, vedec, to spochybnil. PCR znamená Polymerase Chain Reaction, teda pre vás polymerázová reťazová reakcia, to znamená, že vyseknete určitú, určitý, sekvenciu genómu a tú namnožíte až do takej miery, že je viditeľná v určitom géli. Ja sa v tom vyznám, lebo ja som to študoval, pán Mazurek, a nehrám sa na epidemiológa ani genetika, ale normálne sa za vás hanbím, že dokážete takéto niečo vypúšťať. Spomínali ste o tom, že vakcinácia je neúčinná a na zmutované koronavírusy nebude mať účinok. Teraz sa dokázalo, keby ste študoval iné časopisy ako Zem a Vek a Bádateľ a InfoVojna, tak by ste sa dozvedel, že vakcinácia je účinná aj na toto, pretože moderná mRNA vakcína vytvára len tzv. imunitu na spike protein. A keďže koronavírus je charakteristický spike proteinom, naša imunita zaberá aj na zmutovaný koronavírus. Pán Mazurek, zase môžem povedať, že ste pristihnutý, že pri vašom tliachaní, na ktoré sme už zvyknutí, vašou krásnou intonáciou a kadenciou, to normálne človek cíti sa ako pri guľometnej paľbe vo Vietname, našťastie som to nezažil, ale je to veľmi podobné. Mám málo času. Ešte ste spomenul, že máme 4,5 tisíca plat, no ten istý plat máte vy a tie isté finančné prostriedky. Asistentov používate na podporu rôznych dezinformačných webov, čiže ja neviem, čo vyčítate vy, keď robíte to isté. To znamená, niečo ako zlodej kričí, chyťte zlodeja!, tak vy kričíte, máte veľa peňazí. (Potlesk.)
Hrnčiar, Andrej, podpredseda NR SR (2017-09-12):
Reakcia na faktické, pán poslanec Dostál.
Laššáková, Jana, podpredsedníčka NR SR (2013-12-12):
Na vystúpenie pána poslanca s faktickými poznámkami pán poslanec Simon a pán poslanec, pán poslanec Martinák a pán poslanec Lebocký. Končím možnosť prihlásiť sa s faktickými poznámkami. Nech sa páči, pán poslanec Simon.
Vaľová, Jana, poslankyňa NR SR (2020-04-02):
Pán poslanec, plne s vami súhlasím, len neviem, či viete, že sme v druhom čítaní, ak to nepodáte teraz, tak vaša rozprava nepadla na úrodnú pôdu. Ale plne s vami súhlasím, pretože presne tak, a ešte jednu vec, ktorú ste zabudol, prenájom dlhodobého majetku a k tomu sa tiež vyjadrím, lebo rôzne obce majú, že primátor môže na rok prenajať aj sám s podpisom a na dlhodobo musí prenajať potom zastupiteľstvo. Takže by som chcela povedať, že ak by toto v tomto zákone bolo, by to bolo úplne super a ešte ak by tie zápisnice boli zverejňované aj s menom. Ja si myslím, že teraz obce a mestá nemajú toľko práce, aby, aby teda nezverejnili meno hlasujúceho. Plne s vami súhlasím, ak tam toto bude, myslím si, že to bude aspoň sčasti ochrana nielen majetku občanov mesta, miest a obcí, ale aj ochrana pána ministra a ochrana nás poslancov a ten dobrý, vždy sa dá obísť ten úmysel, ale tam to už bude tá cestička oveľa užšia a menej, menej zložitá, á, viac zložitá. Ďakujem pekne.
Pčolinský, Peter, doterajší podpredseda NR SR (2023-10-25):
Pán poslanec Martin Pekár.
Laššáková, Jana, podpredsedníčka NR SR (2014-03-28):
Ďakujem, pani spravodajkyňa, zaujmite miesto určené pre spravodajcov. Otváram všeobecnú rozpravu. Do rozpravy som dostala jednu písomnú prihlášku od pána poslanca Mičovského. Nech sa páči, pán poslanec.
P. Hrušovský, podpredseda NR SR: (2002-03-20):
(Hlasovanie.) 123 prítomných, 41 proti, 77 sa zdržalo, 5 nehlasovalo. Konštatujem, že bod 15 sme neschválili. F. Halmeš, poslanec: Zostáva hlasovať o bode 17 s odporúčaním gestorského výboru neschváliť ho. Ide o inú formuláciu účinnosti. Vôľa je, aby platil zákon od 1. 4.
Jurzyca, Eugen, poslanec NR SR (2015-06-30):
Ďakujem pekne. Ja som sa pôvodne prihlásil v bode, keď pán poslanec Kollár avizoval koniec svojho vystúpenia, a tak som si myslel, že o konsolidačnom úsilí nebude hovoriť, ale nakoniec to povedal, takže len podčiarknem, že rok 2014, a myslím, že to patrí do tejto rozpravy, rok 2014 pôsobil dekonsolidačne, a teda naozaj zhoršil stav verejných financií. Je to škoda po tom roku 2013 a škoda aj preto, lebo žijeme dobré časy, máme eurofondy, žijeme v prostredí kvantitatívneho uvoľňovania a tak ďalej a tak ďalej, tak sme si mohli dovoliť konsolidovať aj v 2014. A o niečo menej významná poznámka, ale myslím, že tiež sem patrí, je, že v roku 2014 nám narástli dane z príjmov fyzických osôb indexom 111,5 a dane z majetku indexom 73,2, to znamená, že nám rástli tie dane, ktoré sú najhoršie z hľadiska udržania hospodárskeho rastu, a tie dane, ktoré sú najviac priateľské k hospodárskemu rastu, tie práve poklesli napriek tomu, že medzinárodné inštitúcie odporúčali opak. Ďakujem pekne, skončil som.
Hatráková, Katarína, poslankyňa NR SR (2022-12-08):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Janckulík, Igor, poslanec NR SR (2019-01-30):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Demian, Jaroslav, poslanec NR SR (2014-11-26):
Pán predseda, dajte teraz hlasovať o pozmeňujúcom návrhu, ktorý som v rozprave predniesol dnes ja.
P. Hrušovský, podpredseda NR SR: (2001-09-07):
Pán spoločný spravodajca, máte odporúčanie?
Jurinová, Erika, podpredsedníčka NR SR (2013-05-16):
Ďakujem pekne, pán poslanec. Na vaše vystúpenie sú dve faktické poznámky. Uzatváram možnosť prihlásiť sa. Nech sa páči, pán poslanec Mikloško.
Pellegrini, Peter, predseda NR SR (2015-09-18):
Pán spravodajca reaguje správne, nebolo nič podané. Keďže neboli podané žiadne pozmeňujúce návrhy, sme v treťom čítaní, otváram rozpravu v treťom čítaní. Bez hlasovania, pán spravodajca. (Reakcia z pléna.) Keďže nie sú pozmeňujúce návrhy, pán poslanec Beblavý, sme automaticky v treťom čítaní . Takže otváram rozpravu v treťom čítaní. Pýtam sa, či sa niekto hlási do rozpravy. Nie je tomu tak. Vyhlasujem rozpravu za skončenú. Pristúpime k hlasovaniu o návrhu zákona ako celku. Nech sa páči, pán poslanec.
Krúpa, Juraj, poslanec NR SR (2023-11-21):
Ďakujem veľmi pekne. Mária, pomenovala si niekoľko zásadných skutočností, ktoré sú aj takto vágne definované, ale už jasne naznačujú, čo je v tom programovom vyhlásení vlády a kam sa to má všetko a všade uberať. Jedným z takých tých krásnych príkladov je únos vietnamského občana, kde si predstavme, že v Nemecku už súdy odsúdili niekoľko zodpovedných za tento únos so všetkým vyšetrovaním, so všetkým zapojením vyšetrovacích spôsobov a metód aj spravodajských služieb Nemecka, po spolupráci so Slovenskom. A my na Slovensku sme rozdelili tento prípad a vyšetrujeme, že či tu ten Vietnamec vôbec bol. A to vyšetrujeme a budeme vyšetrovať dovtedy, dokedy táto vec nebude premlčaná. A presne týmto smerom sa momentálne uberáme a uberá sa táto vláda. Bude tu naozaj že únos orgánov činných v trestnom konaní, aby sa všetky tieto veci zahladili. Čo je ale smutnejšie, že sa uberáme nielen tým, že vlastne ideme uniesť orgány činné v trestnom konaní, ale ideme uniesť v podstate celý štát. Uberáme sa, a ten cieľ je jasný, od liberálnej demokracie k autokracii. Robíme pre to všetko. Boli tu pokusy, ako obmedziť občiansku spoločnosť aj financovanie cez 2 %, teda tú asignačnú daň. Ale teraz tu máme aj obmedzovanie médií a vyzdvihovanie dezinformačných médií, ktoré len papagájujú to, čo táto vláda hovorí, resp. populistické reči. Čiže ešte nám tu hrozí zmena volebného systému, na ktorý, dúfam, žiadna opozičná strana sa nebude podieľať... (Prerušenie vystúpenia časomerom.)
Danko, Andrej, predseda NR SR (2018-09-11):
Ďakujem. Pán Simon bol podľa informácií pána Bugára posledný prihlásený ústne do rozpravy. Tým pádom vyhlasujem všeobecnú rozpravu za skončenú. Chce k rozprave zaujať stanovisko navrhovateľ? (Reakcia navrhovateľa: „Áno.“ .)
Hraško, Igor, poslanec NR SR (2014-06-10):
Ďakujem pekne kolegom za korektné faktické poznámky. Pán kolega Daniš, chcem sa opýtať, že do akej novely by sa mali vsunúť tieto novelizačné body, pretože zatiaľ neviem o tom, že by sa pripravovala nejaká novela zákona, ktorá by komplexne a systémovo riešila vyššie územné celky, preto som navrhol aspoň teda čiastkové riešenie, pokiaľ dôjde k nejakej zhode, pretože pokiaľ sa bude riešiť takáto situácia s vyššími územnými celkami, zrejme bude to musieť byť veľká diskusia na túto tému, takže kým k tomu dôjde, tak si myslím, že je potrebné upraviť aj tieto veci, pretože v niektorých krajoch môžu mať problém najmä s hlavným kontrolórom, pokiaľ nebol zvolený. No a áno, máte pravdu, neboli to komunálne, boli to samosprávne voľby, len tam mi to ušlo, toto slovíčko. Samosprávne voľby do vyšších územných celkov. Pán kolega Kéry, čo sa týka toho počtu podpredsedov, že nenájdeme zhodu, nuž opýtajte sa vášho kolegu Blanára, ktorý je predseda Žilinského samosprávneho kraja, prečo jemu stačí jeden podpredseda a prečo niekde teda musí byť až päť. Ja viem, že tu ide o koalície a o dohody, že keď niekto je predseda, a teda podporovali ho všetci, tak každý musí chytiť nejaký flek. Ja si myslím, že nemusí, ale, samozrejme, štandardné politické strany sú o tom, že majú svojich nominantov všade a keď sa im aspoň nepodarí vyhrať, tak aspoň niekde umiestniť svojich straníckych kolegov. Ale toto by nemalo byť o umiestňovaní straníckych kolegov, toto by malo byť naozaj o efektivite fungovania samosprávy. A ak to efektívne funguje v Žiline, prečo by to efektívne nemalo fungovať v Bratislave? Okrem toho v Žiline je váš predseda, v Bratislave je predseda z SDKÚ. Takže myslím si, že s týmto by ste asi veľký problém mať nemali. Ďakujem.
Heger, Eduard, poslanec NR SR (2018-10-17):
Ďakujem veľmi pekne. Ja chcem zareagovať na tú prvú časť, kde si teda hovoril o tom, že je dôležité, kto bude policajným prezidentom. A ja teda úplne s tým súhlasím a myslím si, že na tom, kto bude policajný prezident, záleží. A to, aké pravidlá sa vytvoria, môže byť buď zásterkou na to, aby sme predstierali, že chceme vybrať toho najlepšieho, ale nakoniec si tam dosadíme svojho, alebo naozaj úprimnou snahou vytvoriť cestu pre toho najlepšieho. A nie nadarmo je porekadlo, ktoré hovorí, že ryba smrdí od hlavy. A v tomto prípade to môžu byť, presne ten scenár, že buď teda tá ryba bude smrdieť, keď sa nezvolí alebo keď sa tam nedá kvalitný človek, ktorý bude hodnotový a ktorému naozaj pôjde o dobre veci a bude zároveň aj kvalifikovaný a bude takým vzorom pre celý Policajný zbor, ktorý je, povedzme si, kľúčový na Slovensku a momentálne nemá tú najlepšiu povesť. A možno práve neprávom kvôli svojej hlave. Ale tak isto tá ryba môže aj voňať. A ja by som sa chcel na to pozrieť ešte z pohľadu aj toho finančného, pretože ešte stále na Slovensku máme necelé 2 mld., ktoré nevieme vybrať na DPH. A keď sa bavíte aj s ľuďmi, ktorí na tom pracujú, tak zistíte, že dnes to má vo veľkej miere v rukách aj polícia, ako dôležitý kľúčový článok k tomu, aby sme sa k týmto peniazom dostali a práve ich tvrdou prácou dolapovania tých podvodníkov, hľadania ich spôsobov, odstraňovania ich spôsobov, eliminovania. Čiže je to naozaj tvrdá práca v teréne. A preto je dôležité, aby tí policajti mali jednak dostatočnú podporu svojho šéfa, ktorý, ktorému ide o to, aby sa tieto veci vyšetrili. A po druhé, aj dostatočnú podporu, či už materiálnu alebo akúkoľvek potrebujú na to, aby sa táto čiastka do rozpočtu dostala. Takže určite to má veľký dopad aj na štátny rozpočet. Ďakujem.
Pellegrini, Peter, predseda NR SR (2015-12-09):
Áno, ale musím vedieť, či prerušíme vaše vystúpenie alebo rozpravu. Ak by ste teraz skončili, dám ešte možnosť vystúpiť s faktickou pána poslanca Kvasničku.
F. Petrák, poslanec: (2002-06-18):
M. Maxon, poslanec: Ale ešte tam mohlo zostať 15 podpisov. Takže v tom prípade ten návrh je platný. (Reakcia z pléna.)
Hrušovský, Pavol, podpredseda NR SR (2010-09-08):
Pán poslanec, pán podpredseda Hort.
Hraško, Igor, poslanec NR SR (2012-12-13):
Ďakujem. Pán minister, hovorili ste o upravených koeficientoch. Vy ste ich úplne ponížili tak, aby tam išlo čo najmenej na tie školské kluby detí. A ja vám uvediem len malý príklad. Ak chce rodič poslať dieťa do školského klubu do inej obce, pretože tá daná obec neposkytuje napríklad doučovanie z matematiky, z angličtiny, tak tým pádom vy ste im odstrihli financovanie a nemá ten dotyčný šancu, pretože on nechodí do tej školy, ale chodí do druhej obce, prípadne do mesta okresného. Takže takto ste odpísali časť žiakov, ktorí by sa chceli vzdelávať nie v tom, čo poskytuje škola, pretože to poskytuje zrejme dosť málo, ale to, čo by potrebovali oni, čím by si zvyšovali svoju vlastnú odbornosť a tým pádom ste ich odpísali. Hovorili ste o kvalite. Súkromné centrum voľného času dávalo pomôcky ku svojej činnosti pre svojich žiakov, pre svoje deti. Verejné v takej istej činnosti nedávalo nič. Tak kto poskytoval vyššiu kvalitu, pán minister? Takže nerozprávajte tu bludy! A že súkromné centrá sú menej kvalitné, pretože ja mám, naopak, informácie, že tie mestské, teda verejné, ktoré poskytovali činnosti, boli menej kvalitné, pretože nedostávali z mestských rozpočtov alebo z obecných rozpočtov také prostriedky, aby mohli vybaviť pomôckami na aktivity, ktoré deti chceli. Nieže, ktoré si zmyslí vedúci v základnej škole, že idú robiť počítačový krúžok, mali, áno, lebo tam mali počítače. To mi bola fakt zmysluplná činnosť, keď sa nahnali deti do triedy a deti tam surfovali po internete. Skutočne zmysluplná činnosť v centre voľného času alebo v školskom klube. Takže nerozprávajte tu somariny, pretože verejne klamete, a mňa tu napádajú ešte ďalšie veci... (Prerušenie vystúpenia predsedajúcim.)
Grendel, Gábor, podpredseda NR SR (2023-06-27):
Ďakujeme za informáciu. Prerušujem rokovanie o tomto bode programu. Pristúpime k druhému čítaniu o návrhu poslanca Richarda Vašečku na vydanie zákona, ktorým sa dopĺňa zákon č. 245/2008 o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1598, spoločná správa výborov má tlač 1598a. Dávam slovo pánovi poslancovi Richardovi Vašečkovi, aby návrh zákona odôvodnil. [Rokovanie o návrhu poslanca Národnej rady Slovenskej republiky Richarda Vašečku na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1598.]
Bugár, Béla, podpredseda NR SR (2017-10-13):
Prezentujme sa a hlasujme. (Hlasovanie.) Prítomných 132 poslancov, za 131, 1 sa zdržal hlasovania. Konštatujem, že správu sme zobrali na vedomie. Teraz prosím pána poslanca Šucu, aby uviedol hlasovanie o návrhu uznesenia k návrhu na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a Európskej únie a vyslanie príslušníkov ozbrojených síl Slovenskej republiky do tohto vojenského zastúpenia, tlač 727. Nech sa páči. (Hlasovanie o návrhu uznesenia k návrhu na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a Európskej únie a vyslania príslušníkov ozbrojených síl Slovenskej republiky do tohto vojenského zastúpenia , tlač 727.)
Zmajkovičová, Renáta, podpredsedníčka NR SR (2012-05-04):
Ďalším písomne prihláseným do rozpravy je pán poslanec Mikuš. Nech sa páči, pán poslanec, máte slovo.
Hrnčiar, Andrej, podpredseda NR SR (2016-10-20):
Dávam slovo spoločnému spravodajcovi z ústavnoprávneho výboru poslancovi Martinovi Nemkymu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
J. Počiatek, minister financií SR: (2008-06-25):
Pán Lipšic, odpoveď na vašu otázku stručne, raz vám to napíšem a poviem. Pán Dzurinda, myslím si ale napriek tomu všetkému, čo ste povedali, že by tu aj tak mala fungovať nejaká zákonná rovina pragmatizmu a nepliesť niekedy hrušky s jablkami. To je asi tak všetko. (Reakcie z pléna.) Aký som rýchly, tak ešte niečo musím si zafilozofovať... (Smiech v sále.) Takže... (Reakcia z pléna.) K Veriteľovi? To už nie, to už, to už sa mi nechce. (Reakcie z pléna.) Tak dajte ešte otázku, ešte mám šancu. (Reakcie z pléna.) Za čo? (Reakcia z pléna.) Jaj, ozaj, palubný lístok som nemal, samozrejme. A bol som primárne v Monaku na to, aby som si pozrel naozaj pretek Formula 1. I keď sa to niektorým zdá čudné, že môj záujem, a nikdy nebolo mojím hlavným záujmom vidieť, kto vyhrá, nie som fanúšik tu žiadneho tímu a nezaujíma ma naozaj, kto vyhrá, ale dôležité je počuť. A neviem, či ste niekto z vás boli na Formule, ale tam je ten zvuk dôležitý, a ten smrad, to je celé. (Smiech v sále.)
T. Mikuš, poslanec: (2004-11-30):
Takže, pán predsedajúci, dajte, prosím, hlasovať o prvom návrhu uznesenia, ktorý predniesol pán predseda Národnej rady. (Reakcia z pléna.) Spoločnú správu som prečítal, pán kolega.
Danko, Andrej, predseda NR SR (2017-10-12):
Bez reakcie pani poslankyni na faktické. Poprosím, pýtam sa, či sa niekto chce, niekto prihlásiť ešte do rozpravy ústne Uzatváram možnosť prihlásenia do rozpravy ústne. Traja poslanci. Pán poslanec Dostál, pripraví sa pán poslanec Vašečka.
Jurinová, Erika, podpredsedníčka NR SR (2012-09-21):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť ústne. Ukončujem možnosť prihlásiť sa. Do rozpravy sa prihlásili dvaja páni poslanci. Nech sa páči, pán poslanec Mihál.
Pčolinský, Peter, podpredseda NR SR (2023-03-22):
Moment, moment, moment, zrušte faktickú, toto bolo záverečné slovo. Na záverečné slovo už nie je možné reagovať faktickými. (Reakcia z pléna.) Nie, rozprava bola ukončená, toto už bolo záverečné slovo. Želá si záverečné stanovisko spravodajca? Nie, čiže prerušujem rokovanie o tomto bode programu, hlasovať sa bude zajtra o 11.00 h. Nasleduje prvé čítanie návrhu poslancov Kremského a Mareka Krajčího na vydanie zákona, ktorým sa mení a dopĺňa zákon č. 254/1998 Z. z. o verejných prácach v znení neskorších predpisov. Návrh zákona má tlač 1489, návrh na jeho pridelenie a prerokovanie výborom je v rozhodnutí č. 1557. Dávam slovo poslancovi Petrovi Kremskému, aby návrh zákona uviedol. (Rokovanie o návrhu poslancov Národnej rady Slovenskej republiky Petra Kremského a Mareka Krajčího na vydanie zákona, ktorým sa mení a dopĺňa zákon č. 254/1998 Z. z. o verejných prácach v znení neskorších predpisov , tlač 1489.)
Paška, Pavol, predseda NR SR (2014-10-29):
Pekné predpoludnie, vážené pani poslankyne, vážení páni poslanci. Poprosím vás, aby ste zaujali svoje miesta v rokovacej sále. Budeme pokračovať v prerušenom rokovaní o programe 39. schôdze. Ešte predtým dovoľte privítať na balkóne našich seniorov z Trnavy, ktorí prejavili záujem o naše rokovanie. (Potlesk.) Pán poslanec Beblavý, procedurálny návrh.
Fronc, Martin, poslanec NR SR (2010-10-14):
Ďakujem pekne, pán predsedajúci. Pán predseda, som rád, že ste to povedali, čo sa týka toho systému financovania školstva, normatívneho financovania na žiaka. Žiak nositeľom rovnakej čiastky, a že je to spravodlivé, a že vychádza z toho, že každý je rovnako aj daňovým poplatníkom, to je dobré, je to v poriadku. Že to všetci dnes prijímajú, no ja som bol ten predskokan, trvalo to dlho, pokiaľ to väčšina ľudí začala prijímať, čiže aj tuto neočakávam, že to bude celkom jednoduché, ale v zásade si myslím, že financovať a dávať peniaze takýmto spôsobom podľa, v tomto prípade nie na pacienta, ale na diagnózu, nie je dôvod, aby operácia slepého čreva stála povedzme v Bratislave trikrát toľko ako v Žiline. To si myslím, že naozaj na to dôvod nie je a je aj riešiteľné to, čo tu zaznievalo v diskusii – špecifiká. Aj v školstve sú špecifiká, kúrenie v Hurbanove nestojí zďaleka toľko ako v Lomnici, takže to sa všetko dá riešiť, ale tento systém, myslím si, že by bol užitočný, že by zaviedol poriadok do zdravotníctva a určite by sa aj tie financie oveľa lepšie využívali a potom by možno ani tak nechýbali a bolo by viac aj na platy. Ďakujem.
Laurenčík, Milan, podpredseda NR SR (2022-03-23):
Na vaše vystúpenie je jedna faktická poznámka. Nech sa páči, pán poslanec Miroslav Suja.
Glváč, Martin, podpredseda NR SR (2017-03-24):
Ďakujem. Otváram všeobecnú rozpravu. Do rozpravy som dostal tri písomné prihlášky. Za klub OĽANO pani poslankyňa Shahzad a ďalej vystúpi pani poslankyňa Zimenová a pán poslanec Droba. Nech sa páči.
P. Paška, predseda NR SR: (2008-07-02):
(Hlasovanie.) 139 prítomných, 56 za, 48 proti, 35 sa zdržalo. Tento návrh pani poslankyne sme neschválili.
A. Belousovová, podpredsedníčka NR SR: (2008-11-27):
Slovo má pán poslanec Halecký, po ňom sa pripraví pán poslanec Valocký. Nech sa páči.
Grendel, Gábor, podpredseda NR SR (2021-06-30):
V rozprave teraz vystúpi ako písomne prihlásený pán poslanec Erik Tomáš. (Ruch v sále, zaznenie gongu.)
Blanár, Juraj, poslanec NR SR (2011-09-08):
Pán poslanec Valocký, chcem ti poďakovať za tvoje vystúpenie, ktorým si naozaj pootvoril mnoho tém, ktoré sú spojené s transformáciou, ale aj s oddlžením nemocníc. Ja by som doplnil, že to, čo sa chystá v rámci transformácie, je nielen utópia, ale je to predovšetkým nebezpečné, škodlivé a likvidačné, na čo doplatia predovšetkým ľudia, ktorí sú nízkozárobkoví, ktorí sú zo sociálnych skupín, pretože zo zdravotníctva sa týmto pádom stane tvrdý biznis. A to môžete si hovoriť čokoľvek. Bude to tvrdý biznis, pretože sa chystajú ďalšie kroky, ktoré súvisia s poplatkami v zdravotníctve. O tom, že naozaj niektoré príspevkové organizácie sú aj v pozitívnom hospodárení, svedčí aj naša nemocnica v Žilinskom samosprávnom kraji. Je to Hornooravská nemocnica v Trstenej. A je to len vďaka tomu, že má platby vyššie, nič iné, pán minister. Keby to bola nejaká genialita vedenia, tak potom by som určite vymenil mnohých riaditeľov, ale je to v platbách, pretože dnes riadia nemocnice nie riaditelia, ale zdravotné poisťovne. Bohužiaľ. Podporujem myšlienku, aby sa vrátil materiál na dopracovanie. A chcem vás poprosiť, pán minister, naozaj, zvážte, prerušte rokovanie alebo otvorte opätovne druhé čítanie a vložte do tohto materiálu aj oddlženie vúckarských nemocníc, teda nemocníc, ktoré sú vo vlastníctve samosprávnych krajov. Chcem vás o to požiadať a poprosiť v mene všetkých obyvateľov, ktorí chodia do týchto nemocníc, a všetkých poslancov, ktorí tu sedia, pán Chaban, Radošovský, ktorí sú v krajských zastupiteľstvách, nebuďte, prosím vás, hrobármi vúckarských nemocníc.
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o druhom pozmeňujúcom návrhu, ktorý predniesol v rozprave poslanec Vančo. O druhom pozmeňujúcom návrhu, ktorý predniesol poslanec Vančo, nie je možné hlasovať, keďže sme schválili body spoločnej správy s ktorými sa vzájomne vylučujú.
Figeľ, Ján, podpredseda NR SR (2013-12-17):
Nech sa páči, ešte reakcia Štefana Kuffu.
Košútová, Magda, poslankyňa NR SR (2014-04-01):
Ďakujem pekne. Týmto sme hlasovali o všetkých pozmeňujúcich návrhoch a o spoločnej správe. Pán predseda, dajte, prosím, hlasovať, aby sme pristúpili k tretiemu čítaniu ihneď.
Cicoň, Antonín, poslanec NR SR (2013-09-13):
Ďakujem za slovo. Ja si ešte stále myslím, že kolegovia z opozície nepochopili pointu tohto zákona. Myslím, že problém je niekde inde. Zákon rieši to, aby si títo dôchodcovia, resp. tie skupiny ľudí, ktorí sa zúčastňujú na týchto akciách, nekúpili ten predražený výrobok. Sám som bol svedkom, keď na jednej akcii 150-eurový mixér sa predával za 1 800 eur a predali ich viac ako dosť. Čiže ide o to, aby sme týmto praktikám zabránili. Vrátim sa ešte k tomu RPMN, ročná percentuálna miera nákladov. Predsa toto rieši zákon o nebankových subjektoch. Čiže každý, kto poskytuje úver, musí to uviesť, ale v poriadku, keby to aj uviedli, súhlasím, dobre, nech sa to aj uvedie, ale na druhej strane vám garantujem, že 90 % z tých dôchodcov, ktorí sa zúčastnia na týchto akciách, tak nevie, čo je to RPMN, a nebude sa tým riadiť. Čiže ešte raz, keď to zhrniem, zákon rieši niečo iné, zákon rieši to, aby si to ľudia nekúpili, a keď si to nekúpia a nepodpíšu tú zmluvu, nedajú sa oklamať, tak potom žiadne RPMN nám ani nebude treba. Ďakujem.
Laššáková, Jana, podpredsedníčka NR SR (2013-03-19):
Pán poslanec Hlina.
Laššáková, Jana, podpredsedníčka NR SR (2015-11-26):
Pán poslanec Bobík, chce položiť doplňujúcu otázku. Nech sa páči, máte na to dve minúty.
P. Hrušovský, predseda NR SR: (2003-07-10):
(Rokovanie 15. schôdze NR SR sa skončilo o 17.45 hodine.) (Po skončení schôdze sa uskutočnilo zasadnutie poslaneckého grémia.)
Danko, Andrej, predseda NR SR (2017-05-18):
Ďakujem, pán navrhovateľ. Dostal som správu, že ste druhý poslanec, ktorý porušil rokovací poriadok s návrhom A4. Chápem snahu o zaujatie, ale poprosím vás, aby sa to nabudúce neopakovalo. Naozaj je platný rokovací poriadok, ja vás ctím, ale upozorňujem vás do budúcna a samozrejme, že verím, že to budete rešpektovať. (Reakcia z pléna.) Prosím? (Reakcia z pléna.) Nerozumiem, pán poslanec, prosím, ešte raz. (Reakcia z pléna.) Prosím? Dva metre, nerozumel som. (Reakcia z pléna.) Poprosil som pána poslanca, aby neukázal vizualizáciu, pretože je to v rokovacom poriadku tak ustanovené. Je druhým poslancom, ktorý to porušil. A nevidím na tom nič nezákonné alebo že nemiestne, ani šikanózne. Ďakujem. Chce sa vyjadriť k rozprave pani spravodajkyňa? Nie. Ďakujem. Prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Miroslava Ivana, Eugena Jurzycu, Jany Kiššovej a Vladimíra Slobodu na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov . Návrh zákona má parlamentnú tlač 504. Návrh na jeho pridelenie na prerokovanie výborom je v rozhodnutí č. 522. Dávam slovo poslancovi Miroslavovi Ivanovi, aby návrh zákona uviedol. Nech sa páči, pán poslanec.
P. Hrušovský, predseda NR SR: (2003-10-24):
(Hlasovanie.) Prítomných je 133 poslancov, za 4, proti 69, zdržalo sa 60. Neschválili sme uvedené body zo spoločnej správy. Prosím, ďalší návrh.
Kuriak, Milan, poslanec NR SR (2023-05-10):
Ďakujem za slovo. Pán Suja, snažil som sa vás pozorne počúvať, vašu rozpravu, ale vo vašej ukričanej rozprave som nič vecné a odborné nezachytil. Možno, možno sa budete snažiť aspoň, ja neviem, jednou vetou tam vsunúť odbornosť vo vašej faktickej poznámke, ale naozaj okrem, okrem kriku, zvyšovania hlasu som nič nepočul. A budete sa tu vyhradzovať voči predkladateľom tohto návrhu zákona. Mne stačí, že medzi hlavným, hlavnými predkladateľmi je Martin Fecko, ktorý určite viac rozumie tejto oblasti ako vy. Určite viac a nemusí, nemusí mať, ja neviem, poľovnícke trofeje v počte, alebo ani nemusí poľovať tak ako vy. Jožo Pročko, Karol Kučera, čo viem, ja som sa zúčastnil niektorých stretnutí ohľadom tohto návrhu zákona, aby som sa s ním viacej oboznámil. Boli to stretnutia aj s pánom ministrom, aj s inými zástupcami ministerstva a čo viem z tých pár stretnutí, tak samotný exminister Vlčan nemal nejaký problém s týmto návrhom zákona, však ministerstvo pripravovalo vládny návrh, ale však došlo k dohode, že popri ňom bude predložený aj tento poslanecký návrh zákona, ktorý, nie som odborník na poľovníctvo, ale z toho vypočutého mi úplne stačí. A to neznamená, že či Karol Kučera, alebo Pročko že nie sú úplne odborníci v tejto oblasti. Ja sám, ja som bol spolupredkladateľom niekoľkých návrhov zákona, ale vždy, pod ktorý návrh zákona som sa podpísal, tak som chodil na stretnutia alebo som sa dovzdelávaval, študoval som si materiály. Vy ste pri koľkých návrhoch zákona a chcete po... (Prerušenia vystúpenia časomerom.)
Kollár, Boris, poslanec NR SR (2020-01-21):
Ja vám chcem len všetkým poďakovať za tieto štyri roky, za celé hnutie SME RODINA, vidíme sa asi poslednýkrát. Bola to veľmi veľká skúsenosť a chcem vám veľmi pekne poďakovať. Nevieme, či sa tu zídeme po voľbách všetci takto a či tam my budeme, ale cez to všetko, ďakujem za štyri roky. (Potlesk.)
Matovič, Igor, poslanec NR SR (2017-02-14):
A mám aj vizuálne pomôcky, aby si vedela. (Rečník zobral do rúk názorný materiál, ukazujúc ho plénu. Prerušenie vystúpenia predsedajúcim.)
Kočiš, Eduard, poslanec NR SR (2023-03-21):
Veľmi pekne ďakujem za slovo, pán predsedajúci. Odvolaná vláda Slovenskej republiky, ktorej právomoci sú značne oklieštené a obmedzené od decembra roku 2022, si naďalej ide svoje, ide si naďalej svoj freestyle, ide si naďalej takú zvláštnu teóriu, že aj keď tu sme, zároveň tu nie sme. Štvorjediný Eduard Heger, ktorý má viac funkcií ako hadrónový počítač vo švajčiarskom CERN-e, si jednoducho myslí, že zvládne všetko. Zvládne funkciu tretieho najvyššieho ústavného činiteľa, zvládne funkciu novovzniknutého predsedu tzv. Demokratov, zvládne funkciu povereného ministra zdravotníctva a zvládne funkciu povereného ministra financií. Jednoducho tento človek, tak ako povedal kolega Ondrej Ďurica, je buď podpriemerný chlap, alebo nadpriemerná žena. Pretože to, čo zvláda tento panáčik, to, čo zvláda tento človiečik, ktorý je výmyslom a takým výchovným dielom Igora Matoviča, je jednoducho niečo úžasné. Všetci americkí komixoví hrdinovia sa môžu oproti tomuto géniovi schovať. Kolegyne poslankyne a kolegovia poslanci z bývalej vládnej koalície si naozaj ani vo sne nemysleli, že táto vláda bude aj z Prezidentského paláca ešte živená od decembra do septembra, resp. do októbra tohto roka. Čiže náš návrh zákona o zmene ústavy je v absolútnej legitimite. Jednoducho predseda Národnej rady od budúceho volebného obdobia bude mať povinnosť vyhlásiť predčasné parlamentné voľby do 14 dní, ktoré sa budú následne konať do troch mesiacov. Jednoducho, kolegyne a kolegovia z ešte stále možno koaličných radov, tak ako bolo povedané, nebojte sa, vás sa to netýka, hlasujte za!
M. Číž, podpredseda NR SR: (2010-01-20):
Teraz dávam slovo spravodajcovi, ktorého určil navrhnutý gestorský výbor pre hospodársku politiku, poslancovi Petrovi Pelegrinimu.
P. Hrušovský, predseda NR SR: (2003-02-25):
Ďakujem pánovi poslancovi Dankovi. Pristúpime k rokovaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov, ktorý prerokúvame v prvom čítaní. Prosím teraz pána ministra vnútra, aby z poverenia vlády Slovenskej republiky predmetný návrh zákona uviedol a odôvodnil. Pán minister, máte slovo.
Paška, Pavol, predseda NR SR (2014-01-28):
Ďakujem, pán podpredseda vlády. Určeným spravodajcom z gestorského ústavnoprávneho výboru je pán poslanec Boris Susko. Poprosíme ho o spravodajskú informáciu.
Svrček, Miloš, poslanec NR SR (2020-07-23):
Ďakujem pekne za slovo, pán predsedajúci. Ja chcem reagovať na vystúpenie pána poslana..., poslanca Suska ohľadne tej state, čo ste sa dotkli legislatívneho procesu pri zmene zákona o prokuratúre. Čísla sú jasné. Sú to fakty. Na Slovensku je dlhodobá dôvera v justícii, v justíciu a právny štát na historických minimách. Myslím si, že tuším len jediná krajina nás predbehla, to bolo Chorvátsko. A práve po tých udalostiach, čoho sme boli svedkami aj v médiách, čo sme, čo sme videli v novinách, čo sme videli v televízii, aké správy boli vymieňané medzi špičkami prokuratúry a medzi kriminálnymi živlami, tak práve z toho dôvodu došlo aj k zmenám v týchto právnych normách a práve ten proces zavŕšenia zmeny na Generálnej prokuratúre je tým vyústením toho všetkého, toho stavu v podstate v našej spoločnosti, že ľudia sa už nemohli na to pozerať a si zakrývali oči, keď videli, že v akom stave je právny štát, demokracia v našom štáte. A ja viem, že na druhej strane vám vadí, keď došlo k zmenám v tom, v tejto právnej norme, v tomto zákone, že dôjde k verejnému vypočutiu a k výberu toho najlepšieho kandidáta z právnickej obce, ktorý, ktorý sa nebude báť a ktorý bude v podstate ísť po krku týmto kriminálnikom. Čiže to som trošku ako prekvapený, že práve v tejto state a tomuto, tejto oblasti ste sa, ste sa dotkli, pretože ako právnik, ja som ako presvedčený, že tiež by ste mali v podstate ísť k pozitívam tejto zmeny, ktorá tu bola na poslednej schôdzi. Ďakujem.
Danko, Andrej, predseda NR SR (2018-06-21):
Pani poslankyňa Kuciaňová.
Matečná, Gabriela, ministerka pôdohospodárstva a rozvoja vidieka SR (2017-03-23):
Dobrý deň prajem všetkým. Vážený pán predsedajúci, vážené panie poslankyne, páni poslanci, cieľom predloženého návrhu zákona je predovšetkým riešiť problematiku usporiadania vlastníckych a užívacích pomerov k pozemkom nachádzajúcim sa pod osídleniami marginalizovaných skupín obyvateľstva, k pozemkom hospodárskych dvorov a k pozemkom, ktoré prešli na územie iného štátu v súvislosti so zmenou štátnej hranice. Tieto vzťahy budú novými dôvodmi vykonávania jednoduchých pozemkových úprav, pretože každý z týchto typov jednoduchých pozemkových úprav si vyžaduje osobitnú legislatívnu úpravu osobitostí pri ich začatí, ako aj pri úprave procesných úkonov v ich jednotlivých etapách. Predloženým návrhom máme tiež ambíciu doriešiť všetky nejasnosti týkajúce sa využitia inštitútu náhradných pozemkov, ktoré sa od roku 1991 do roku 2007 vyčleňovali s predpokladom, že v jednotlivých katastrálnych územiach budú veľmi rýchlo vykonané pozemkové úpravy. Keďže však z rôznych objektívnych, ale najmä ekonomických dôvodov je tento proces podstatne dlhší, ako predpokladali moji predchodcovia, domnievame sa, že v záujme stransparentnenia užívacích pomerov k pôde nadišiel čas pokúsiť sa tento problém vyriešiť. Navrhované riešenie si vyžiadalo nielen zmenu samotného zákona 330/1991 Zb., ale aj navrhovanú zmenu zákona č. 504/2003 Z. z. o nájme poľnohospodárskeho pozemku, ktorá je uvedená v čl. III predloženého návrhu. Na základe poznatkov z aplikačnej praxe a v súvislosti s potrebou usporiadania predovšetkým užívacích pozemkov sa mení a dopĺňa aj zákon 180/1995 Z. z. a zákon č. 326/2005 Z. z. Základnou ideou navrhovaných zmien zákona č. 180, obsiahnutých v čl. II predloženého návrhu, je jednak dopracovanie mechanizmov schvaľovania registrov obnovenej evidencie pozemkov, ako aj zdokonalenie nástrojov Slovenského pozemkového fondu pri plnení jeho úloh v smere vytvárania vhodných pozemkovoprávnych pomerov. Za povšimnutie stojí v tejto časti návrhu i sprísnenie podmienok drobenia pozemkov v tých katastrálnych územiach, v ktorých boli zapísané výsledky pozemkových úprav. Cieľom predloženej zmeny zákona č. 326/2005 Z. z. o lesoch je umožnenie efektívnejšieho financovania plánu starostlivosti o les ako jedného z rozhodujúcich nástrojov štátu v smere regulácie zabezpečovania celospoločenských záujmov pri plnení produkčných i mimoprodukčných funkcií lesa. Vážený pán predsedajúci, vážené panie poslankyne, páni poslanci, vzhľadom na vyššie uvedené dovoľujem si vás požiadať o prerokovanie predloženého návrhu a jeho posunutie do druhého čítania. Ďakujem pekne za pozornosť.
Luciak, Michal, poslanec NR SR (2022-10-04):
Teraz dajte, pán predseda, prosím, hlasovať o bode 2 zo spoločnej správy.
Kvorka, Ján, poslanec NR SR (2019-10-15):
Ďakujem za slovo, pán predsedajúci. V rozprave k uvedenému návrhu zákona vystúpil jeden poslanec. Spoločná správa výboru obsahuje dve pripomienky pani prezidentky. Pán predsedajúci, dajte hlasovať spoločne o pripomienkach prezidentky pod bodmi 1 a 2 s odporúčaním gestorského výboru schváliť.
Laššáková, Jana, podpredsedníčka NR SR (2015-10-01):
Pán poslanec Přidal.
B. Bugár, podpredseda NR SR: (2005-06-28):
J. Cuper, poslanec: Priznám sa, ja som tam v živote nebol a do supermarketov som vkročil možno štyri razy za celý svoj život, ale vraj v Business Centre, ale je to jedno, mám taký pocit, že to je dokonca jeden a istý investor, takže tak či tak, (So smiechom.) potečú peniaze do tej istej kasy, štátne peniaze, ale chcem reagovať na môjho priateľa kolegu Rusnáka a chcem mu povedať istú story. Za komunizmu tiež sa nikdy nezvyšovali ceny, vždy sa iba upravovali. Teraz sa nič takisto nezvyšuje, teraz sa iba robí reforma. Ja uvediem, docentský plat je 18 300 korún čistých a to v poslednom platovom pásme. Ak spočítam svoje výdavky za posledný, posledné tri roky na bývanie, tak je to zhruba nárast z 5 600 na 12 600, čo je slušná suma. Ak by som, pán kolega Rusnák, nerobil aj niečo iné a bol iba docentom na právnickej fakulte, bol by som na tom veľmi, veľmi zle, pretože by mi na živobytie ostalo ešte nejakých 5 000 aj nejaké drobné, za čo by som si musel zaobstarať všetko ostatné. Takže asi takto vyzerá reálne ten, kto robí len jednu prácu v Bratislave. Samozrejme, musí sa živiť aj niečím iným. Práve preto sa ľudia na vysokých školách musia živiť aj niečím iným. Reálne by bolo porovnávať, pán kolega Rusnák, koľko sa zvýšil počet príslušníkov strednej triedy za Dzurindovej vlády, to by boli objektívnejšie čísla. Ale k tomu ste sa nedostali. Ďakujem.
L. Szigeti, poslanec: (2007-06-27):
Ja si myslím, že v minulosti prijaté právne normy, pokiaľ časom sa zistí, že majú isté nedostatky, sa dajú korigovať a práve súčasná vládna koalícia hovorí o tom, že má isté pozitívne sociálne cítenie a ja si myslím, že pedagógovia sú rozhodujúcou vrstvou spoločnosti a myslím si, že je skutočne potrebné, aby sme ich platové pomery prispôsobili priemernému platu v národnom hospodárstve, a to čím skôr. Práve preto som predložil tento pozmeňujúci návrh, aby sme to mohli riešiť od 1. januára budúceho roku. Ďakujem.
B. Bugár, podpredseda NR SR: (2003-11-11):
Pán poslanec Lintner. Ľ. Lintner, poslanec: Ďakujem za slovo, pán predsedajúci. Ja by som len chcel všetkých poprosiť, moje slová aby si vysvetlili, tak ako ich chcem povedať, aj poprosiť ctených hostí, ktorí zastupujú túto oblasť na balkóne, aby ich nebrali osobne. Lenže trikrát spomenul pán poslanec Karlin, raz priamo a raz skryto, člena vlády, ktorý sa istým spôsobom vyjadril k peniazom, ktoré by mali ísť do tohto sektora. Ja sa teda za ministra ospravedlňujem, že použil také výrazy, ale ja som sedel aj s ľuďmi z agrosektora a viem, ako aj oni používajú, keď sú rozčúlení, slová, čiže neodsudzoval by som ministra zdravotníctva za slová, skôr by som si uvedomil jeden fakt. Tak ako pán minister Simon a ďalší ľudia bojujú za financie pre agrosektor, tak minister zdravotníctva bojuje za peniaze pre zdravotníctvo. A keď, viete, nebudeme mať na oddlženie a bude taký stav, ako v zdravotníctve pretrváva, tak darmo aj niečo vypestujeme, tak jednoducho tie potraviny alebo to, čo ide z pôdy, nebude mať kto jesť. Čiže to hovorím, len aby som ozrejmil postoje ministra zdravotníctva v tomto smere. A prosím všetkých ctených diskutérov, aby už do Zajaca nerýpali. (Smiech v sále.) Ďakujem pekne.
Suja, Miroslav, poslanec NR SR (2020-09-17):
Ako inteligent... K človeku, ktorý mňa ide nazývať fašistom, sa nemám, toto ešte slušne som sa vyjadril, pán predsedajúci. V živote som nebol skinhead, v živote som nevyznával žiadnu takúto ideológiu a takýto človek, takéto teľa ma ide nazývať fašistom? Čo sa nevie ani pozdraviť, keď ráno ja prídem a sa mu slušne pozdravím. Chýbajú mu základy slušného správania, a pritom je to inteligentný človek a uznávam ho ako odborníka.
Mesterová, Zuzana, poslankyňa NR SR (2023-12-20):
Ďakujem pekne za slovo, pán predsedajúci. Pán Blcháč, pri všetkej úcte k vám, opozícia včera niekoľkokrát navrhla, aby sme o tomto návrhu zákona rokovali skôr. Koaliční poslanci odmietli tento návrh, sám predseda parlamentu odmietol rokovať skôr o tomto návrhu, takže pri všetkej úcte k vám, aj k vašim kolegom vám prečítam odporúčania Benátskej komisie, iba krátko vzhľadom na čas. Demokratický štát by mal rešpektovať hodnoty pluralizmu a slobody. V demokratickej spoločnosti nemožno kritiku zo strany opozície považovať za deštruktívny prvok a nemožno ju interpretovať ako nesúhlas s výsledkami demokratických volieb. Je súčasťou rovnako legitímnou ako úsilie a činnosť väčšiny zdravého demokratického systému. Hlas opozície alebo viacerých opozícií nie je hlasom proti krajine, nie je hlasom proti krajine. Jej hlas musí byť počuteľný a jej názory sa musia rešpektovať, preto, prosím vás, majte úctu k našim právam, majte úctu k demokracii a právnemu štátu a prestaňte ho likvidovať len preto, že pár ľudí z vášho okolia nevie prijať zodpovednosť za svoje skutky. Ďakujem. (Potlesk.)
Fecko, Martin, poslanec NR SR (2012-09-12):
Ďakujem pekne. Pán kolega, keby pozemkový úrad mal iba pozemkové úpravy, to by bolo sveta žiť. Ale ja sa vyjadrím k tomu asi v rozprave trošku obšírnejšie, ale to je tá, by som povedal, taká skreslená mienka aj národa, že čo je pozemkový úrad a čo je pozemkový fond. Takže, keď dovolíte, tak potom vám to v rozprave troška vysvetlím podrobnejšie, lebo nemá sa ho kto zastať. Vyzerá, že v tomto parlamente nemá sa ho kto zastať. A aj pán minister si v minulom volebnom období plietol Slovenský pozemkový fond s pozemkovým úradom. Hovorím, že ste si ho plietol, vám to môžem povedať, kedy ste to presne vyslovil, takže asi tak. Ale myslím si, že sme na jednej lodi, takže treba nejakú efektívnu štátnu správu aj verejnú teda, takže dúfam, že to zvládneme spoločnými silami. Ďakujem.
Hrušovský, Pavol, podpredseda NR SR (2011-03-22):
Hlasujeme, páni poslanci, o návrhu prideliť zákon na prerokovanie výborom, určiť gestorský výbor a lehotu, v ktorej majú výbory návrh zákona prerokovať. (Hlasovanie.) 145 prítomných, 80 za, 65 sa zdržalo. Návrh sme schválili. Poprosím teraz pani poslankyňu Vittekovú, aby z poverenia ústavnoprávneho výboru predložila Národnej rade návrhy k prerokovávanému vládnemu návrhu zákona o uznávaní a výkone rozhodnutí o peňažnej sankcii v Európskej únii, ktorý prerokovávame ako tlač 278. Pani poslankyňa, nech sa páči, máte slovo. (Hlasovanie o vládnom návrhu zákona o uznávaní a výkone rozhodnutí o peňažnej sankcii v Európskej únii a o zmene a doplnení niektorých zákonov , tlač 278.)
B. Bugár, podpredseda NR SR: (2006-05-25):
Prosím, aby sme sa pred začatím rokovania prezentovali stlačením hlasovacieho tlačidla. Nech sa páči. Páni poslanci, ešte raz, prosím vás, aby sme sa prezentovali, aby sme mohli začať 62. schôdzu Národnej rady Slovenskej republiky. Nech sa páči, prezentujme sa. (Prezentácia.) Zisťujem, že je prítomných 93 poslancov. Znamená to, že Národná rada je schopná sa uznášať. Na 62. schôdzi Národnej rady Slovenskej republiky overovateľmi budú poslanci Maroš Kondrót a Ľubica Navrátilová. Náhradníkmi budú poslanci Tomáš Galbavý a Beáta Brestenská. O ospravedlnenie svojej neúčasti na dnešnom rokovaní požiadali poslanci Juraj Blanár, Ján Dlhopolček, Milan Murgaš a pán poslanec Arvay pred chvíľočkou tiež avizoval, že musel ísť k lekárovi. Na 62. schôdzi navrhujem prerokovať jediný bod programu, a to zákon o liekoch, vrátený prezidentom Slovenskej republiky, ako ste to dostali v pozvánke. Pristúpime teda k schvaľovaniu návrhu programu 62. schôdze Národnej rady. Pýtam sa, či sa hlásite. Nech sa páči, pán poslanec Brocka. Nie. Pán poslanec Mečiar.
Bugár, Béla, podpredseda NR SR (2010-08-11):
Pán poslanec Matej.
Panáček, Milan, poslanec NR SR (2012-10-18):
Ďakujem pekne za slovo. Ja len poprosím, ak by sme mohli, o predmetnom návrhu zákona hlasovať o 17.00 hodine.
Valocký, Jozef, poslanec NR SR (2022-05-03):
Ďakujem pekne, pán predseda. Keď pán poslanec Faič skončil svoj príhovor, tak som mu hovoril, že povedal to veľmi intelektuálne a ja by som to trošku rozmenil na drobné. Hovoril si, pán poslanec Faič, o hodnotovej orientácii. Áno, Robert Fico vadí v hodnotovej orientácii. Robert Fico už by dávno konal pri tejto kríze, čo sa týka plynovej, ropnej, pri zdražovaní a tak ďalej. Áno, bolo by to určite rýchlejšie vyriešené a nieže sa tu bude hádať Matovič so Sulíkom a dva mesiace sa neurobilo nič a ľudia, ľudia, ktorí majú nízkopríjmové, teda nízkopríjmové skupiny, tak si už pomaly nemajú za čo ani nakúpiť to maslo a chleba. Áno, to je hodnotová orientácia. A preto Robert Fico vadí a preto napríklad začne vadiť aj SME RODINA. No. Ďalej, funkcionári v štátnej správe, si hovoril, pán poslanec, áno. Ako môžeš mať funkcionárov v štátnej správe, napríklad okresných úradov, super, keď ich vyberal Pročko? Ako? To sa nedá. Politické hodnotenie strán. Áno. Politické hodnotenie tohoto problému, že idú zatvoriť opozičného politika, je práve v parlamente. My nechceme hovoriť o právnych veciach. Právne veci, keď sa potvrdia a súd sa s tým stotožní, nech sa páči. Tak ako hovoríte vy, že padni komu padni. Ale tuto musíme politicky hodnotiť, čo sa ide urobiť.
Laurenčík, Milan, podpredseda NR SR (2021-05-06):
Ďakujem veľmi pekne. Teraz dám slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jánovi Blcháčovi, nech sa páči.